**Ministru kabineta noteikumu projekta „Noteikumi par valsts nodevu par informācijas saņemšanu no Iedzīvotāju reģistra” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Noteikumi par valsts nodevu par informācijas saņemšanu no Iedzīvotāju reģistra” (turpmāk–projekts) izstrādāts, pamatojoties uz Iedzīvotāju reģistra likuma 17.1 pantā Ministru kabinetam doto deleģējumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Iedzīvotāju reģistra likuma 17.1 pantu par informācijas saņemšanu no Iedzīvotāju reģistra ir maksājama valsts nodeva. Valsts nodevas apmēru, samaksas kārtību, kā arī atvieglojumus un atbrīvojumus no valsts nodevas maksāšanas par informācijas saņemšanu no Iedzīvotāju reģistra nosaka Ministru kabineta 2007.gada 11.decembra noteikumi Nr.844 „Noteikumi par valsts nodevu par informācijas saņemšanu no Iedzīvotāju reģistra” (turpmāk - noteikumi Nr.844). Minēto noteikumu 2.punktā noteikts, kādā apmērā maksā valsts nodevu par informācijas saņemšanu no Iedzīvotāju reģistra, kā arī noteikumi paredz vienādu valsts nodevas par informācijas saņemšanu no Iedzīvotāju reģistra apmēru neatkarīgi no tā, vai informāciju no Iedzīvotāju reģistra sniedz Pilsonības un migrācijas lietu pārvalde, Latvijas Republikas diplomātiskās un konsulārās pārstāvniecības ārvalstīs vai pašvaldības.  Pirms projekta izstrādes Iekšlietu ministrija vērsās Vides aizsardzības un reģionālās attīstības ministrijā ar lūgumu noskaidrot pašvaldību viedokli par iespēju samazināt valsts nodevas apmēru, kas būtu par pamatojumu nepieciešamo grozījumu veikšanai.  Vides aizsardzības un reģionālās attīstības ministrija informējusi Iekšlietu ministriju, ka ir saņemti 59 pašvaldību viedokļi ar komentāriem un galvenais problēmjautājums ir valsts nodevas nesamērīgais apmērs izziņām par personas deklarētās, reģistrētās vai personas norādītās dzīvesvietas adresi. Līdz ar to izteikts lūgums Iekšlietu ministrijai izstrādāt grozījumus noteikumos Nr.844. Savukārt, aprēķini par ietekmi uz pašvaldību budžetiem, ja nodevas apmērs par informācijas saņemšanu no Iedzīvotāju reģistra par personas deklarētās, reģistrētās vai personas norādītās dzīvesvietas adresi tiks noteikts samazinātā apmērā, no pašvaldībām un Vides aizsardzības un reģionālās attīstības ministrijas netika saņemti.  Pašlaik spēkā esošās valsts nodevas par informācijas saņemšanu no Iedzīvotāju reģistra apmērs ir aprēķināts centralizēti, ņemot vērā resursus, kas nepieciešami gan ziņu iekļaušanai Iedzīvotāju reģistrā par deklarētās, reģistrētās vai personas norādītās dzīvesvietas adresi, gan informācijas izsniegšanai, gan atteikumam sniegt informāciju no Iedzīvotāju reģistra. Valsts nodeva par informācijas saņemšanu (papīra formā) divu stundu laikā par vienas personas datiem ir 14,94 *euro*, vienas darbdienas laikā - 8,54 *euro*, bet piecu darbdienu laikā - 4,27 *euro.* Projektā paredzēts summu noapaļot no 4,27 *euro* uz 4,28 *euro*, lai būtu iespējams piemērot projekta 3.punktā norādīto atvieglojumu - 50 %).  Izziņu par aktuālo personas deklarētās, reģistrētās vai personas norādītās dzīvesvietasadresi iestāde var sagatavot un izsniegt personai tūlīt pēc informācijas pieprasīšanas. Tādējādi, izvērtējot samērīgumu, secināts, ka gadījumos, kad persona pieprasa tikai aktuālo informāciju par savu, sava bērna, kurš jaunāks par 18 gadiem, vai par aizbildnībā vai aizgādnībā esošas personas deklarētās, reģistrētās vai personas norādītās dzīvesvietasadresi, jāsamazina nodevas apmērs, nosakot vienu nodevas likmi, kas neparedz paaugstinātu samaksu par izziņas paātrinātu izsniegšanu.  No personām vēl aizvien tiek pieprasīta arī tāda informācija, kuru informācijas pieprasītājs pats var iegūt tiešsaistes datu pārraides režīmā no Iedzīvotāju reģistra. Līdz ar to atsevišķām mazāk aizsargātām personu kategorijām nepieciešams noteikt atvieglojumus un atbrīvojumus projekta 2.3., 2.5. un 2.7.apakšpunktā minētajos informācijas saņemšanas gadījumos.  Minētais risinājums atbilst arī likuma „Par nodokļiem un nodevām” 1.panta 2.punktā noteiktajam, proti, valsts nodevas apmērs nav tiešā veidā saistīts ar institūcijas veiktās darbības izmaksu segšanu.  Papildus projekta izstrādes laikā tika saņemts Latvijas Komercbanku asociācijas priekšlikums, kurā norādīts uz nepieciešamību komercbankām saņemt Iedzīvotāju reģistrā iekļauto informāciju par mirušajām personām, jo pēdējā laikā aktualizējies jautājums par bankās izvietoto mirušo bankas klientu finanšu līdzekļu pienācīgu aizsardzību.  Latvijas Komercbanku asociācija secinājusi, ka pieaudzis to gadījumu skaits, kad sakarā ar novēlotu informācijas saņemšanu par klienta nāvi līdzekļi no kredītiestādē atvērta klienta konta ir turpināti pārskaitīt vai izmaksāt arī pēc tam, kad klients ir miris, piemēram, internetbankā, izmantojot mirušā klienta konta attālinātās pieejas instrumentus (kodu karti, kodu kalkulatoru). Līdzīgā veidā var tikt izmantota mirušas personas maksājumu karte, kad banka klientu identificē pēc PIN koda.  Spēkā esošie tiesību akti neuzliek bankām par pienākumu katru reizi, veicot kārtējo transakciju no klienta konta (tajā skaitā, ja darījums veikts internetbankā vai ar maksājuma karti), pārliecināties, vai šis klients saskaņā ar Iedzīvotāju reģistra datiem nav uzskatāms par mirušu. Šāda rīcība arī nebūtu vērtējama kā samērīga, ņemot vērā ik dienas veicamo bankas transakciju skaitu un līdzekļu ieguldījumu, ko šāds risinājums prasītu.  Likuma „Par nodokļiem un nodevām” 11.panta otrās daļas 7.punktā ir noteikts, ka valsts nodevas objekts ir informācijas saņemšana no Iedzīvotāju reģistra.  Iedzīvotāju reģistrā par personu iekļaujamās ziņas uzskaitītas Iedzīvotāju reģistra likuma 10.pantā. Saskaņā ar minētā likuma 10.panta pirmās daļas 18.punktu Iedzīvotāju reģistrā iekļauj ziņas par personas miršanu.  Pilnvarojums izsniegt ziņas no Iedzīvotāju reģistra, tai skaitā likuma 10.panta pirmās daļas 18.punktā minētās ziņas par personas miršanu, noteikts Iedzīvotāju reģistra likuma 17.pantā. Attiecīgi šādu ziņu izsniegšanas procedūra noteikta saskaņā ar Iedzīvotāju reģistra likuma 17.panta deleģējumu izdotajos Ministru kabineta 2011.gada 15.februāra noteikumos Nr.130 „Iedzīvotāju reģistrā iekļauto ziņu izsniegšanas kārtība”, kas nosaka kārtību, kādā Pilsonības un migrācijas lietu pārvalde, attiecīgās pašvaldības un Latvijas diplomātiskās un konsulārās pārstāvniecības ārvalstīs savas kompetences ietvaros izsniedz Iedzīvotāju reģistrā iekļautās ziņas, ievērojot Informācijas atklātības likuma 11.panta ceturtajā daļā noteikto, ka, pieprasot ierobežotas pieejamības informāciju, persona pamato savu pieprasījumu un norāda mērķi, kādam tā tiks izmantota. Ja ierobežotas pieejamības informācija tiek izsniegta, tās saņēmējs uzņemas saistības šo informāciju izmantot tikai tiem mērķiem, kuriem tā pieprasīta. Kā norādījis Latvijas Republikas Augstākās tiesas Senāta Administratīvo lietu departaments: „Pamatot informācijas pieprasījumu nozīmē iesniegt līdz ar rakstveida pieprasījumu pieprasījuma mērķi pierādošus dokumentus, no kuriem iestāde var pārliecināties pieprasītāja tiesības saņemt ierobežotas pieejamības informāciju (*skat. Latvijas Republikas Augstākās tiesas Senāta Administratīvo lietu departamenta 2010.gada 6.maija sprieduma lietā Nr.SKA-193/2010 13.punktu*). Savukārt, informācijas izmantošanas mērķis ir pieprasījumā norādītās ziņas par informācijas vajadzību, kur šī informācija tiks izmantota.” (*skat.* *Latvijas Republikas Augstākās tiesas Senāta Administratīvo lietu departamenta 2011.gada 16.februāra sprieduma lietā Nr.SKA-81/2011 5.punktu*).  Attiecībā uz mirušas personas datiem Fizisko personu datu aizsardzības likuma prasības nav piemērojamas, proti, mirušas personas datus var apstrādāt, nepiemērojot Fizisko personu datu aizsardzības likuma noteikumus, ciktāl netiek izpausta informācija par dzīvām personām, attiecībā uz ko tiek piemērotas minētā likuma normas. Šādu datu nodošanai komercbankām vai citiem subjektiem ir leģitīms mērķis, proti, tas nepieciešams to funkciju izpildei. Līdz ar to, ievērojot to, ka iestādei šādu datu apstrāde prasa resursu ieguldījumu, nosakāma valsts nodeva ziņu par noteiktā laika posmā mirušām personām saņemšanai.  Projekta mērķis ir noteikt valsts nodevas apmēru, samaksas kārtību, kā arī atvieglojumus un atbrīvojumus no valsts nodevas maksāšanas par informācijas saņemšanu no Iedzīvotāju reģistra.   1. Valsts nodevas apmērs tiek saglabāts pašreiz esošajā apmērā, bet, ja persona pieprasa aktuālo informāciju par savu, sava bērna, kurš jaunāks par 18 gadiem, vai par aizbildnībā vai aizgādnībā esošas personas deklarētās, reģistrētās vai personas norādītās dzīvesvietasadresi - 2,50 *euro*. 2. Noteikts valsts nodevas apmērs par ziņu (miršanas fakta apliecinājums - *miris*) par noteiktā laika posmā mirušām personām saņemšanai, proti, ja ziņas tiek pieprasītas par laika posmu:  * līdz vienam gadam - 100 *euro*; * no viena līdz pieciem gadiem - 175 *euro*; * kas pārsniedz piecus gadus - 250 *euro*.  1. Tiek paplašināts to personu loks, kam, pieprasot šo noteikumu 2.3. 2.5. un 2.7.apakšpunktā noteikto informāciju, ir noteikti atvieglojumi valsts nodevas piemērošanā, proti, valsts nodevas apmēru samazina par 50 procentiem, ja šo noteikumu 2.3., 2.5. un 2.7.apakšpunktā noteikto informāciju pieprasa nacionālās pretošanās kustības dalībnieks[[1]](#footnote-1) vai persona, kurai pašai vai kopā ar laulāto, vai tās laulātajam ir trīs vai vairāk bērnu vecumā līdz 18 gadiem (arī aizbildnībā esoši vai audžuģimenē ievietoti bērni) [[2]](#footnote-2). 2. Precizēta norma par atbrīvojumu no valsts nodevas pensionāriem, nosakot, ka no valsts nodevas ir atbrīvotas personas, kuras ir sasniegušas Latvijas Republikā vecuma pensijas piešķiršanai noteikto vecumu [[3]](#footnote-3) un personas, kurām Latvijas Republikā piešķirta [[4]](#footnote-4) vecuma pensija, kā arī noteikts, ka no valsts nodevas samaksas ir atbrīvotas personas ar invaliditāti, Černobiļas atomelektrostacijas avārijas seku likvidēšanas dalībnieki, trūcīgu ģimeņu locekļi vai atsevišķi dzīvojošas trūcīgas personas, ja tās pieprasa šo noteikumu 2.3., 2.5. un 2.7. apakšpunktā noteikto informāciju. 3. Projektā netiek paredzēts, kā valsts nodevas objekts, šobrīd spēkā esošā noteikumu Nr.844 4.5.apakšpunktā ietvertā norma, jo nav pieprasījuma. 4. Precizēta norma, kas nosaka, kā persona apliecina savu piederību attiecīgajam statusam, lai saņemtu atvieglojumu vai atbrīvojumu no valsts nodevas maksāšanas. Personai pienākums uzrādīt attiecīgu statusu apliecinošu dokumentu ir tikai tad, ja Pilsonības un migrācijas lietu pārvaldes vai Latvijas Republikas diplomātiskās un konsulārās pārstāvniecības ārvalstīs, vai pašvaldības vai tās izveidotas iestādes rīcībā nav ziņu par personas piederību attiecīgajam statusam. 5. Reglamentēta kārtība, kādā veicama valsts nodevas samaksa, norādot valsts nodevas samaksai izmantojamos maksājumu pakalpojumu veidus. 6. Noteikts, ka valsts nodevu neatmaksā, ja pieņemts lēmums atteikt personai izsniegt informāciju no Iedzīvotāju reģistra. Lai pēc personas pieprasījuma varētu sagatavot ziņas, Pilsonības un migrācijas lietu pārvaldei, pašvaldībām un Latvijas diplomātiskajām un konsulārajām pārstāvniecībām ārvalstīs par katru minēto ziņu pieprasījumu rodas izdevumi, kas ir tiešā veidā saistīti ar informācijas sagatavošanu, piemēram, pieprasījuma izvērtēšana, informācijas precizēšana, atlasīšana, dokumentu sagatavošana. Tā kā valsts nodeva daļēji sedz ar informācijas apstrādi saistītos izdevumus, nav pamata valsts nodevas atmaksai gadījumos, kad ziņu izsniegšana Administratīvā procesa likumā noteiktajā kārtībā tiek atteikta sakarā ar to, ka personai nav tiesību saņemt viņas pieprasīto ierobežotas pieejamības informāciju no Iedzīvotāju reģistra. |
| 3. | Projekta izstrādē iesaistītās institūcijas | Pilsonības un migrācijas lietu pārvalde. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kuras vēlas saņemt informāciju no Iedzīvotāju reģistra. Precīzu personu skaitu nav iespējams noteikt, jo netiek veikta uzskaite valsts un pašvaldību iestādēs par izziņu pieprasīšanas skaitu. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar, jo paredzētie grozījumi nemaina šobrīd esošo administratīvo procedūru saistībā ar valsts nodevu iekasēšanu. |
| 3. | Administratīvo izmaksu monetārs novērtējums | Tiesību akta projekts šo jomu neskar, jo paredzētie grozījumi nemaina šobrīd esošo administratīvo procedūru saistībā ar valsts nodevu iekasēšanu. |
| 4. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| **Rādītāji** | | **2015. gads** | | | Turpmākie trīs gadi (*euro*) | | |
| **2016.** | **2017.** | **2018.** |
| saskaņā ar valsts budžetu kārtējam gadam | | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar 2015. gadu | izmaiņas, salīdzinot ar 2015. gadu | izmaiņas, salīdzinot ar 2015. gadu |
| 1 | | 2 | | 3 | 4 | 5 | 6 |
| 1. Budžeta ieņēmumi: | | 688 646 | | 0 | 147 312 | 147 312 | 147 312 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | | 688 646 | | 0 | 147 312 | 147 312 | 147 312 |
| 1.2. valsts speciālais budžets | | 0 | | 0 | 0 | 0 | 0 |
| 1.3. pašvaldību budžets | | 0 | | 0 | 0 | 0 | 0 |
| 2. Budžeta izdevumi: | | 504 131 | | 0 | 113 596 | 113 596 | 113 596 |
| 2.1. valsts pamatbudžets | | 504 131 | | 0 | 113 596 | 113 596 | 113 596 |
| 2.2. valsts speciālais budžets | | 0 | | 0 | 0 | 0 | 0 |
| 2.3. pašvaldību budžets | | 0 | | 0 | 0 | 0 | 0 |
| 3. Finansiālā ietekme: | | 184 515 | | 0 | 33 716 | 33 716 | 33 716 |
| 3.1. valsts pamatbudžets | | 184 515 | | 0 | 33 716 | 33 716 | 33 716 |
| 3.2. speciālais budžets | | 0 | | 0 | 0 | 0 | 0 |
| 3.3. pašvaldību budžets | | 0 | | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | | X | | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | | X | | 0 | 33 716 | 33 716 | 33 716 |
| 5.1. valsts pamatbudžets | | 0 | 33 716 | 33 716 | 33 716 |
| 5.2. speciālais budžets | | 0 | 0 | 0 | 0 |
| 5.3. pašvaldību budžets | | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | | Lai pēc personas pieprasījuma varētu sagatavot ziņas (miršanas fakta apliecinājums - miris) par noteiktā laika posmā mirušām personām, ja ziņas tiek pieprasītas par laika posmu līdz vienam gadam, Pilsonības un migrācijas lietu pārvaldei par katru minēto ziņu pieprasījumu rodas šādi izdevumi **100** **euro** apmērā (skat. projekta 2.8.1.apakšpunktu):   1. 11,00 euro (EKK 1000 „Atlīdzība”) ziņu sagatavošanā iesaistīto nodarbināto atlīdzība, kur  * vadošais sistēmanalītiķis   veicamās darbības: datu atlases kritēriju definēšana informācijas sistēmā, iegūtās informācijas analīze, informācijas apstrāde un sagatavošana.  Patērētais laiks: 1 stunda un vairāk.  Atlīdzība mēnesī 1075 *euro* (atalgojums 870 *euro*)/ 165,58 (vid. darba stundu skaits mēnesī) x 1 darba stunda = 6,49 *euro*.   * klientu apkalpošanas speciālists   veicamās darbības: atbildes sagatavošana (pavadvēstule), sagatavotās informācijas faila formatēšana. Pēc klienta izvēlētā saņemšanas veida sagatavotā informācija tiek ierakstīta ārējā datu nesējā vai, ievērojot obligātās un tehniskās personas datu aizsardzības prasības informācijas pārraidei interneta vidē, informācija tiek nosūtīta uz elektroniskā pasta adresi.  Patērētais laiks: līdz 45 minūtēm.  Atlīdzība mēnesī 742 *euro* (atalgojums 600 *euro*)/ 165,58 (vid. darba stundu skaits mēnesī) x 1 darba stunda = 4,49 *euro* x 0,75 = 3,37 *euro*.   * lietvedis   veicamās darbības: klienta sākotnējā pieprasījuma sameklēšana lietvedības sistēmā. Sagatavotās atbildes iereģistrēšana, sasaistot kopā ar klienta pieprasījumu, sagatavotās atbildes skanēšana un pievienošana lietvedības sistēmai, lietvedības kartiņas aizvēršana.  Patērētais laiks: līdz 15 minūtēm.  Atlīdzība mēnesī 755 *euro* (atalgojums 611 *euro*)/ 165,58 (vid. darba stundu skaits mēnesī) x 1 darba stunda = 4,56 *euro* x 0,25 = 1,14 *euro.*   1. 89,00 euro (EKK 2251 „Informācijas sistēmas uzturēšana”) Iedzīvotāju reģistra informācijas sistēmas uzturēšanas izdevumi, kur   8 900 euro (mēnesī) x 0,01 = 89,00 euro.  Iedzīvotāju reģistra informācijas sistēmas uzturēšanas izdevumu, kas attiecināmi uz konkrēto valsts nodevu, noteikšanai tiek piemērots koeficients 0,01, jo informācijas sistēmas uzturēšanas izdevumi tiek uzskaitīti iestādē kopumā.  **KOPĀ: 6,49 euro + 3,37 euro + 1,14 euro + 89,00 euro = 100 euro**  Ja ziņas tiek pieprasītas par laika posmu no viena līdz pieciem gadiem, izdevumi par katru minēto ziņu pieprasījumu **175,00** **euro** apmērā (skat. projekta 2.8.2.apakšpunktu):  100 x 1,75 = 175 euro.  Atlasāmo ziņu skaitam pieaugot, ziņu sagatavošanai tiek patērēts ilgāks laiks un resursi. Prognozētais izmaksu pieaugums noteikts, ievērojot laika un resursu patēriņa pieaugumu salīdzinājumā ar šādu ziņu sagatavošanai nepieciešamo laika un resursu patēriņa par laika posmu līdz vienam gadam.  Ja ziņas tiek pieprasītas par laika posmu, kas pārsniedz piecus gadus, izdevumi par katru minēto ziņu pieprasījumu **250** **euro** apmērā (skat. projekta 2.8.3.apakšpunktu):  100x 2,5 = 250 euro.  Atlasāmo ziņu skaitam pieaugot, ziņu sagatavošanai tiek patērēts ilgāks laiks un resursi.Prognozētais izmaksu pieaugums noteikts, ievērojot laika un resursu patēriņa pieaugumu salīdzinājumā ar šādu ziņu sagatavošanai nepieciešamo laika un resursu patēriņu par laika posmu līdz vienam gadam.  Ņemot vērā, ka, sniedzot jaunus papildu pakalpojumus, par ko tiks iekasēta valsts nodeva, un izvērtējot iepriekšējo gadu ieņēmumu pieaugumu turpmākajos gados, tiek plānots valsts pamatbudžeta ieņēmumu no valsts nodevas par informācijas saņemšanu no Iedzīvotāju reģistra palielinājums 2016.gadā un turpmāk katru gadu 147 312 *euro* apmērā (1.pielikums), t.i., 835 958 *euro* ik gadu.  Apkopojot un, analizējot informāciju par valsts nodevas iekasēšanu, secināts, ka ir palielinājušies valsts nodevas ieņēmumi par informācijas saņemšanu no Iedzīvotāju reģistra, kā arī šī tendence saglabājas, par ko liecina ieņēmumu palielinājums 2015. gada I ceturksnī.  Ieņēmumu no valsts nodevas par informācijas saņemšanu no Iedzīvotāju  reģistra izpilde (*euro*)   |  |  |  |  |  | | --- | --- | --- | --- | --- | |  | | | | | | Gads | Plānots | Izpilde | Starpība (pieaugums) | Pārskata perioda ieņēmumu izpilde pret gada plānu, % | | 2012. | 688 646 | 745 065 | 56 419 | 108 | | 2013. | 688 646 | 789 049 | 100 403 | 115 | | 2014. | 688 646 | 806 552 | 117 906 | 117 | | 2015.\* | 172 162 | 211 465 | 39 303 | 123 | | *\* 2015. gada plānotais ieņēmumu apjoms norādīts par pārskata gada I ceturksni.* | | | | |   Tādējādi prognozējams valsts nodevas ieņēmumu palielinājums arī turpmāk, jo gan fiziskās, gan juridiskās personas vēlas saņemt informāciju no Iedzīvotāju reģistra, par ko ir maksājama nodeva Ministru kabineta noteiktajā apmērā.  Ņemot vērā minēto tendenci iepriekšējos periodos, prognozējams, ka arī 2016.gadā un turpmākajos gados varētu palielināties pieprasījums informācijas saņemšanai piecu darbdienu laikā vai vienas darbdienas laikā un informācijas saņemšanai tiešsaistes datu pārraides režīmā. Plānots arī, ka juridiskās personas, kas vēlas saņemt ziņas no Iedzīvotāju reģistra paātrinātā kārtībā, izmantos iespēju šīs ziņas saņemt, izmantojot tiešsaistes datu pārraides sistēmu, pirms tam noslēdzot ar Pilsonības un migrācijas lietu pārvaldi līgumu.  Tā kā aktualizējies jautājums par nepieciešamību juridiskām personām sakārtot un aktualizēt to pārziņā esošās informācijas sistēmas un reģistrus, un līdz ar to projektā noteikta valsts nodeva par ziņu par noteiktā laika posmā mirušām personām saņemšanai, attiecīgi tiek plānots kopējais ieņēmumu no valsts nodevas par informācijas saņemšanu no Iedzīvotāju reģistra palielinājums, paredzot, ka valsts budžeta ieņēmumi no nodevas par informācijas saņemšanu no Iedzīvotāju reģistra 2016.gadā un turpmākajos gados būs 835 958 *euro*.  Tajā pašā laikā ir pieaudzis to personu loks, kuras ir atbrīvotas no valsts nodevas maksāšanas un šo personu (t.sk. valsts un pašvaldību iestāžu) apkalpošana ir valsts mēroga prioritāte, jo tādējādi tiek nodrošināta valsts un pašvaldību sniegto pakalpojumu pieejamība klientam.  Līdz ar to nepieciešams rast risinājumu, lai Pilsonības un migrācijas lietu pārvalde, pieaugot pieprasījumam, spētu nodrošināt ziņu izsniegšanu no Iedzīvotāju reģistra gan bez maksas, gan normatīvajos aktos noteiktajos gadījumos iekasējot valsts nodevu.  Pieprasījumu skaita straujais pieaugums ziņu izsniegšanai no Iedzīvotāju reģistra un jaunu informācijas sagatavošanas formu ieviešana palielina darba apjomu Pilsonības un migrācijas lietu pārvaldes nodarbinātajiem saistībā ar:   1. jaunu datu komplektu izstrādi un darbināšanu; 2. līgumu sagatavošanu par Iedzīvotāju reģistra ziņu nodošanu; 3. tādu programmu izstrādi un darbināšanu, kas izziņas ģenerē automātiski; 4. lietotāju administrēšanu (lietotāju rekvizītu sagatavošana, izsniegšana, lietotāju darbību audita sagatavošana utt.).  |  |  |  |  |  |  | | --- | --- | --- | --- | --- | --- | | **Izsniegta informācija no Iedzīvotāju reģistra 2012. - 2014.gadā (skaits)** | | | | | | | Veids | 2012.gadā (skaits) | 2013.gadā | | 2014.gadā | | | Skaits | Izmaiņas pret 2012.gadu (pieaugums (+), samazinājums (-)) | Skaits | Izmaiņas pret 2012.gadu (pieaugums (+), samazinājums (-)) | | Rakstveidā sniegta informācija no Iedzīvotāju reģistra | 24 322 | 25 898 | + 1 576 | 25 682 | + 1 360 | | Elektroniski sniegtās informācijas apjoms no Iedzīvotāju reģistra (uz līguma pamata) | 571 972 | 606 727 | + 34 755 | 629 466 | + 57 494 | | Statistiskās informācijas sniegšana no Iedzīvotāju reģistra | 3 229 654 | 7 568 040 | + 4 338 386 | 27 214 124 | + 23 984 470 | |  | 3 825 948 | 8 200 665 | + 4 374 717 | 27 869 272 | + 24 043 324 |   Tādējādi, lai nodrošinātu pieaugošā pieprasījuma izpildi, no 2016. gada nepieciešams izveidot Pilsonības un migrācijas lietu pārvaldes Iedzīvotāju reģistra departamentā papildus piecas jaunas amata vietas, kuru uzturēšanai nepieciešami papildus finanšu resursi izdevumiem atlīdzībai 113 596 *euro* (atalgojums 87 408 *euro*) (2. un 3. pielikums).  Izdevumus atlīdzībai paredzēts segt no valsts nodevu ieņēmumu palielinājuma 147 312 *euro*, kas tiks gūti, palielinoties pieprasījumam pēc Iedzīvotāju reģistra sniegtajiem pakalpojumiem.  Papildus amata vietas:  1. Iedzīvotāju reģistra departamenta Informācijas sistēmu attīstības nodaļas **vadošais sistēmanalītiķis** (viena amata vieta).  Amata pienākumi: Saistībā ar informācijas izsniegšanas no Iedzīvotāju reģistra atbilstoši Iedzīvotāju reģistra likuma normām pakalpojumu (turpmāk - pakalpojums), veic programmatūras risinājumu plānošanu, izstrādi, testēšanu un ieviešanas gaitas kontroli pakalpojuma sniegšanai. Piedalās pakalpojuma programmatūras risinājumu tehnisko specifikāciju izstrādē, testēšanā un konfigurēšanā. Novērtē nepieciešamo laiku un cilvēku resursus programmatūras uzdevumu īstenošanai.  2. Iedzīvotāju reģistra departamenta Informācijas sistēmu attīstības nodaļas vecākais **sistēmanalītiķis** (divas amata vietas).   * Amata pienākumi: Saistībā ar pakalpojumu nodrošina pakalpojuma izstrādi un darbina specifisku programmatūru, kas vērsta uz **pakalpojuma datu** apstrādi. Testē pakalpojuma programmatūru, lai pārbaudītu pakalpojuma prasību izpildi. Izstrādā pakalpojuma programmatūru lietošanas dokumentāciju. Konsultē un apmāca lietotājus darbā ar pakalpojuma programmatūru. * Amata pienākumi: Saistībā ar pakalpojumu „Miršanas fakta apliecināšana” nodrošina pakalpojuma izstrādi un darbina specifisku programmatūru, kas vērsta uz pakalpojuma par informācijas sniegšanu par mirušajām personām datu apstrādi. Testē šī pakalpojuma programmatūru, lai pārbaudītu pakalpojuma prasību izpildi. Izstrādā pakalpojuma programmatūru lietošanas dokumentāciju. Konsultē un apmāca lietotājus darbā ar pakalpojuma programmatūru.   3. Iedzīvotāju reģistra departamenta Elektronisko pakalpojumu administrēšanas nodaļas **jurists** (viena amata vieta).  Amata pienākumi: Analizē un sagatavo atzinumus par Iedzīvotāju reģistrā iekļauto un sniedzamo informāciju. Sagatavo līgumu projektus par regulāru datu apstrādi un ziņu izsniegšanu. Piedalās Iedzīvotāju reģistra kvalitātes un funkcionēšanas uzlabošanas un ieviešanas projektos sadarbībā ar citām Iedzīvotāju reģistra departamenta struktūrvienībām. Sagatavo atzinumus par tiesību aktu projektiem, kuros ir paredzēta ziņu saņemšana no Iedzīvotāju reģistra gan tiešsaistes datu pārraides režīmā, gan papīra formātā.  4. Iedzīvotāju reģistra departamenta Elektronisko pakalpojumu administrēšanas nodaļas **vecākais referents** (viena amata vieta).  Amata pienākumi: Izvērtē ziņu sniegšanu no Iedzīvotāju reģistra. Sagatavo metodisko dokumentāciju, konsultē un metodiski vada ziņu sniegšanu no Iedzīvotāju reģistra. Piedalās Iedzīvotāju reģistra datu kvalitātes un funkcionēšanas uzlabošanas un ieviešanas projektos sadarbībā ar citām Iedzīvotāju reģistra departamenta struktūrvienībām. Piedalās elektronisko pakalpojumu testēšanā, izstrādē pirmsprodukcijas vidē un ekspluatācijā esošo elektronisko pakalpojumu pilnveidošanā, kā arī veic lietotāju konsultatīvo atbalstu. Nodrošina klientu administrēšanu. | | | | | |
| 6.1. detalizēts ieņēmumu aprēķins | |
| 6.2. detalizēts izdevumu aprēķins | |
| 7. Cita informācija | | Saskaņā ar likumu „Par valsts budžetu 2015. gadam” un likumu “Par vidēja termiņa budžeta ietvaru 2015., 2016. un 2017.gadam” valsts budžeta ieņēmumi no nodevas par informācijas saņemšanu no Iedzīvotāju reģistra plānoti 688 648 *euro* apmērā ik gadu.  Sagatavojot likumprojektu “Par valsts budžetu 2016. gadam” un likumprojektu “Par vidēja termiņa budžeta ietvaru 2016., 2017. un 2018. gadam”, ieņēmumi no valsts pamatbudžetā iemaksājamās valsts nodevas par informācijas saņemšanu no Iedzīvotāju reģistra plānojami 835 958 *euro* ik gadu.  Lai nodrošinātu informācijas no Iedzīvotāju reģistra saņemšanas pieejamību un datu kvalitāti, nepieciešams Iekšlietu ministrijā (Pilsonības un migrācijas lietu pārvaldē, budžeta apakšprogramma 11.01.00 “Pilsonības un migrācijas lietu pārvalde”) ieviest papildus 5 amata vietas un palielināt izdevumus atlīdzībai 113 596 *euro* (atalgojums 87 408 *euro*) no 2016.gada. Finansējuma avots - papildus ieņēmumi no valsts nodevas par informācijas saņemšanu no Iedzīvotāju reģistra.  Precīzu ietekmi uz pašvaldību budžetiem nav iespējams prognozēt, jo izsniegtās izziņas par personas deklarētās, reģistrētās vai personas norādītās dzīvesvietasadresi, kā arī saistībā ar šo izziņu saņemšanu personām piemērotie atvieglojumi un atbrīvojumi no valsts nodevas maksāšanas atsevišķi pašvaldībās netiek uzskaitīti. Piemēram, pēc dzīvesvietas deklarēšanas izsniedzama bezmaksas izziņa par deklarācijas faktu vai persona atbrīvota no valsts nodevas samaksas saskaņā ar noteikumu Nr.844 4.punktu, kā arī netiek veikta uzskaite, cik personām ir samazināts valsts nodevas apmērs saskaņā ar noteikumu Nr.844 3.punktu. Aprēķini par projekta finansiālo ietekmi uz pašvaldību budžetu nav saņemti arī no pašvaldībām un Vides aizsardzības un reģionālās attīstības ministrijas. Ievērojot to, ka daudzas pašvaldības bija lūgušas samazināt nodevas apmēru, secināms, ka ietekme uz pašvaldību budžetu nebūs ievērojama un pašvaldības ar to rēķinās.  Izziņu par dzīvesvietu (papīra formā) personas parasti izvēlas pieprasīt pašvaldībā, savukārt Pilsonības un migrācijas lietu pārvaldē palielinās elektronisko dokumentu aprite, un personas aizvien biežāk izvēlas saņemt informāciju no Iedzīvotāju reģistra elektroniska dokumenta veidā.  Turklāt ieņēmumu valsts budžetā iespējamo samazinājumu kompensēs ieņēmumi par ziņu par noteiktā laika posmā mirušām personām izsniegšana. | | | | | |
| **VI. Sabiedrības līdzdalība un komunikācijas aktivitātes** | | | | | | | |
| 1. | Plānotās sabiedrības līdzdalības un komunikācijas aktivitātes saistībā ar projektu | | Projekts publicēts Iekšlietu ministrijas un Pilsonības un migrācijas lietu pārvaldes mājas lapās. | | | | |
| 2. | Sabiedrības līdzdalība projekta izstrādē | | Pirms projekta izstrādes notikušas konsultācijas ar pašvaldībām (saņemti 59 pašvaldību viedokļi ar komentāriem) un Latvijas Komercbanku asociāciju. | | | | |
| 3. | Sabiedrības līdzdalības rezultāti | | Pašvaldības kā galveno problēmjautājumu norāda valsts nodevas par izziņas no Iedzīvotāju reģistra izsniegšanu paātrinātā kārtībā nesamērīgo apmēru un lūdz Iekšlietu ministrijai izstrādāt grozījumus noteikumos Nr.844.  Latvijas Komercbanku asociācija norāda uz nepieciešamību nodrošināt mirušo klientu bankās izvietoto finanšu līdzekļu pienācīgu aizsardzību, nepieļaujot izejošās transakcijas no kontiem, par kuru īpašniekiem saņemta patiesa un objektīva informācija par viņu nāvi. Tāpat arī šāda informācija ļautu bankām izvairīties no nepatīkamiem pārpratumiem saistībā ar šo klientu apkalpošanu, piemēram, nosūtot uz bankas rīcībā esošo klienta adresi atgādinājumus par saistību neizpildi vai sniedzot informāciju par kreditēšanas līguma pārkāpumiem Latvijas Bankas Kredītu reģistram. Ņemot vērā minēto, Latvijas Komercbanku asociācija lūdz izskatīt iespēju sniegt kredītiestādēm Iedzīvotāju reģistrā iekļautās ziņas par mirušajām personām.  Pēc projekta izsludināšanas Valsts sekretāru sanāksmē (VSS- 1133), tika saņemts Latvijas Komercbanku asociācijas, Latvijas Apdrošinātāju asociācijas un Latvijas Lielo pilsētu asociācijas viedoklis par projektu. Latvijas Komercbanku asociācija un Latvijas Apdrošinātāju asociācija atzinīgi novērtē, ka projekts paredz iespēju saņemt no Iedzīvotāju reģistra ziņas par mirušām personām. Latvijas Komercbanku asociācija norāda, ka kredītiestādēm ir īpaši svarīgi šo informāciju saņemt savlaicīgi. Savukārt Latvijas Apdrošinātāju asociācija norāda, ka šāda informācija apdrošinātājiem nepieciešama, lai pildītu Eiropas Apdrošināšanas un aroda pensiju iestādes 2013.gada 27.novembrī sniegtajā atzinumā par labuma guvēju interešu aizsardzību dzīvības apdrošināšanā „*EIOPA Opinion on Beneficiary Protection Arrangements Regarding Life Insurance Contracts*” un saistībā ar to Finanšu un kapitāla tirgus komisijas izdotajos ieteikumos veicamajiem pasākumiem labuma guvēju interešu aizsardzībai dzīvības apdrošināšanā minētās prasības.  Vienlaikus komercbanku ieskatā projektā iekļautais valsts nodevas apmērs ir par augstu, jo kredītiestādēm veicot pieprasījumus vienu reizi mēnesī, gadā izdevumi veidos 1800 euro. Tādējādi tiek ierosināts samazināt valsts nodevas likmi projekta 2.8.apakšpunktā minēto ziņu (miršanas fakta apliecinājums – miris) par noteiktā laika posmā mirušām personām saņemšanai par 50% un papildināt projektu ar jaunu apakšpunktu, nosakot, ka par minēto ziņu saņemšanu līdz vienam mēnesim valsts nodeva nosakāma 30 euro apmērā. Arī Latvijas Apdrošinātāju asociācija pauž viedokli, ka valsts nodevas likme ir pārāk augsta un lūdz nodrošināt iespēju dzīvības apdrošinātājiem saņemt informāciju no Iedzīvotāju reģistra par mirušām personām reizi ceturksnī bez maksas.  Latvijas Komercbanku asociācijas un Latvijas Apdrošinātāju asociācijas priekšlikumi nav ņemti vērā, jo valsts nodevas par informācijas saņemšanu no Iedzīvotāju reģistra apmērs ir aprēķināts centralizēti, ņemot vērā resursus, kas nepieciešami gan ziņu iekļaušanai Iedzīvotāju reģistrā, gan informācijas izsniegšanai, gan atteikumam sniegt informāciju no Iedzīvotāju reģistra. Sagatavojot ziņas, Pilsonības un migrācijas lietu pārvaldei par katru minēto ziņu pieprasījumu rodas izdevumi, kas ir tiešā veidā saistīti ar informācijas sagatavošanu.  Turklāt kredītiestādēm un apdrošinātājiem arī turpmāk ir iespēja izmantot līdz šim pieejamos risinājumus nepieciešamās informācijas saņemšanai, proti, informāciju no Iedzīvotāju reģistra saņemt tiešsaistes datu pārraides režīmā, izmantojot informācijas sistēmu saskarnes (turpmāk - starpsistēmu saskarnes), tas nozīmē, ka dati tiek nodoti no Iedzīvotāju reģistra sistēmas uz bankas vai apdrošinātāja sistēmu, veicot pieprasījumus pēc personas koda. Šai iespējai ir papildu serviss (monitorings), kurš nodrošina iespēju bankai vai apdrošinātājam nekavējoties saņemt informāciju no Iedzīvotāju reģistra sistēmas, kad bankas vai apdrošinātāja interesējošos personu datos ir notikušas izmaiņas. Pamatojoties uz šo informāciju, banka vai apdrošinātājs pēc izvēles var pieprasīt šos personu datus, veicot atsevišķus starpsistēmu saskarņu pieprasījumus - Pilsonības un migrācijas lietu pārvaldes izveidotus datu komplektus. Starpsistēmu saskarņu risinājums ir veidots, lai atvieglotu no Pilsonības un migrācijas lietu pārvaldes saņemto personu datu apstrādi informācijas pieprasītāja sistēmā. Ja nepieciešams vienlaicīgi izsaukt vairākus datu komplektus, Pilsonības un migrācijas lietu pārvalde piedāvā no bankas norādītajiem datu komplektiem veidot salikto datu komplektu. Saliktais datu komplekts nodrošinātu bankai vai apdrošinātājam vienā izsaukumā saņemt visus pieprasītos datus par attiecīgo personu, līdz ar to, arī samazinot laiku, kas nepieciešams personas datu pieprasījuma apstrādei kopumā.  Monitorings sevī ietver procesu, kura laikā banka vai apdrošinātājs informē Pilsonības un migrācijas lietu pārvaldi par to personu kopu, kuru datu izmaiņas klientam ir nepieciešamas uzzināt (ar iespēju šo kopu papildināt vai samazināt, izmantojot Pilsonības un migrācijas lietu pārvaldes nodrošinātu servisu), kā arī izsauc Pilsonības un migrācijas lietu pārvaldes nodrošinātu servisu to šajā kopā iekļauto personu saraksta saņemšanai, kuru datos ir fiksētas ziņu izmaiņas. Personu sarakstā katrai no personām tiek norādīts, kurā datu grupā un kad šai personai ir fiksētas izmaiņas. Pēc tam banka vai apdrošinātājs pēc vajadzības izsauc Pilsonības un migrācijas lietu pārvaldes nodrošinātu servisu šo personu aktuālo datu saņemšanai.  Latvijas Lielo pilsētu asociācija norāda, lai projekts būtu skaidrs un saprotams un izvairītos no tā dažādas interpretācijas, projektā nepieciešams noteikt, kuri punkti attiecas uz pašvaldībām, bet kuri uz Pilsonības un migrācijas lietu pārvaldi. Ministru kabineta 2011.gada 15.februāra noteikumu Nr.130 “Iedzīvotāju reģistrā iekļauto ziņu izsniegšanas kārtība” 5.punktā noteikts, ka pašvaldība ziņu pieprasītājam sniedz reģistrā iekļautās ziņas par personas deklarēto vai reģistrēto dzīvesvietu, līdz ar to nav saprotams, kuru informāciju ir tiesīgas izsniegt pašvaldības, bet kuru tikai Pilsonības un migrācijas lietu pārvalde. Latvijas Lielo pilsētu asociācijas priekšlikums nav ņemts vērā, jo ziņu izsniegšana no Iedzīvotāju reģistra ietilpst pašvaldības kompetencē jau ilgstošu laiku, tādēļ nav problēmu ar kompetences nodalīšanu. Turklāt sistēmiski piemērojot abus noteikumus, secināms, ka nav vajadzības pārrakstīt otrajos noteikumos ietverto un kompetence ir saprotama.  Latvijas Lielo pilsētu asociācijas priekšlikums par projekta 2.3.1.apakšpunktā minētās valsts nodevas apmēra noapaļošanu ņemts vērā, ievērojot to, ka projekta 3.punkts paredz valsts nodevas apmēra samazinājumu par 50 %, līdz ar to valsts nodevas noapaļošana atvieglo aprēķināšanu. | | | | |
| 4. | Cita informācija | | Nav | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pilsonības un migrācijas lietu pārvalde, Latvijas Republikas diplomātiskās un konsulārās pārstāvniecības ārvalstīs, pašvaldības vai to izveidotas iestādes. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Anotācijas IV, V sadaļa - tiesību akta projekts šo jomu neskar.

Iekšlietu ministrs R. Kozlovskis

Vīza:

Valsts sekretāres pienākumu izpildītāja I.Aire

15.06.2015 10:40

4670

I.Ozola, 67829377

[ieva.ozola@pmlp.gov.lv](mailto:ieva.ozola@pmlp.gov.lv)

R.Brīvniece, 67219453

ramona.brivniece@pmlp.gov.lv

1. Likuma „Par nacionālās pretošanās kustības dalībnieka statusu” 8.pantā noteikts, ka nacionālās pretošanās kustības dalībniekiem ir visas tās pašas tiesības, kas likumos un citos normatīvajos aktos paredzētas politiski represētajām personām. [↑](#footnote-ref-1)
2. Koncepcijā „Ģimenes valsts pamatnostādnes 2011.- 2017.gadam” konstatēta problēma, ka pastāvošā netiešā atbalsta ģimenēm sistēma (piemēram, nodokļu atvieglojumi) ir nepietiekamā līmenī, lai sekmētu ģimeņu labklājību (sk. koncepcijas 3.3.2.1. „Finansiālais atbalsts” 3.p.). [↑](#footnote-ref-2)
3. Saskaņā ar likuma „Par valsts pensijām” 11.panta pirmo daļu un pārejas noteikumu 8.1 punktu Latvijas Republikā noteiktais pensionēšanās vecums katru gadu pieaug par trim mēnešiem (2014.gadā tas ir 62 gadi trīs mēneši, bet no 2015.gada 1.janvāra – 62 gadi seši mēneši). [↑](#footnote-ref-3)
4. Noteiktām personu kategorijām ir tiesības uz vecuma pensiju pirms noteiktā pensionēšanās vecuma sasniegšanas (sk., piemēram, likuma „Par valsts pensijām” 11.panta ceturto daļu, pārejas noteikumu 60.punktu). [↑](#footnote-ref-4)